बचपन ऐसी अलमारी की तरह है जिसके हर खाने मे ढेर सारी बाते जमा होती है ओर कुछ बाते उम्र के एक मोड़ पे जाकर अपना रहस्य खोलती है. तब हम एक ऐसे मोहल्ले मे रहते थे जो लगता था की कभी सोता नही था सड़क के पास एक खिड़की होती थी जो रात भर जागती रहती. रात भर स्कूटर, कार की आवाज आती रहती. बस अड्डो के पास के मोहल्ले उन परिंदों की तरह होते है जो आँख खोल कर सोते है .मैं ओर छोटा दोनों भाई पैदल स्कूल जाते ,जो घर से थोड़ी दूर होता . तब मैं शायद पहली या दूसरी क्लास मे हूँगा अक्सर हम स्कूल जाते जाते बीच- बीच मे कई जगह रुकते